CORRIGENDUM Návrh nariadenie rady (EÚ) č. .../... z ..., ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa /* KOM/2010/0201 v konečnom znení/2 - NLE 2010/0111 */





[pic] | EURÓPSKA KOMISIA | Brusel, 17.5.2010 KOM(2010) 201 v konečnom znení/2 2010/0111 (NLE) CORRIGENDUMAnnule et remplace le document COM(2010)201 final du 4 mai 2010.Concerne les versions linguistiques anglaise, bulgare, danoise, française, grecque, hongroise, italienne, lettonne, lituanienne, maltaise, polonaise, portugaise, roumaine, slovaque, slovène, suédoise et tchèque (annexe I et annexe II). Návrh NARIADENIE RADY (EÚ) č. .../... z ..., ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa DÔVODOVÁ SPRÁVA 1. KONTEXT NÁVRHU Autonómne colné kvóty Únie sú potrebné na výrobky, ktorých výroba v Únii nepostačuje na pokrytie potrieb spotrebiteľských odvetví v Únii v súčasnom kvótovom období. V reakcii na žiadosti niekoľkých členských štátov Komisia spolu s príslušnými vládnymi odborníkmi posúdila, či je na niektoré poľnohospodárske a priemyselné výrobky potrebné otvoriť autonómne colné kvóty . Dňa 22. decembra 2009 Rada prijala nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa a zrušuje nariadenie (ES) č. 2505/96, aby sa dopyt Únie po daných výrobkoch mohol uspokojiť za čo najpriaznivejších podmienok. Colné kvóty Únie by sa mali otvoriť s nulovými alebo zníženými colnými sadzbami autonómnych ciel Spoločného colného sadzobníka v primeranom objeme bez toho, aby sa narušil trh s takýmito výrobkami. Z diskusií na stretnutiach Skupiny pre otázky colného hospodárstva vyplynulo, že členské štáty sú pripravené otvoriť nové kvóty a zvýšiť objemy kvót na výrobky, na ktoré sa vzťahuje návrh nariadenia, bez toho, aby sa narušil trh s takýmito výrobkami. Návrh je v súlade s poľnohospodárskou, obchodnou, podnikateľskou politikou, politikou rozvoja a politikou vonkajších vzťahov. Predovšetkým sa tento návrh nerealizuje na úkor krajín, ktoré využívajú preferenčnú obchodnú dohodu s EÚ (napr. VSP, režim AKT, kandidátske a potenciálne kandidátske krajiny západného Balkánu). 2. VÝSLEDKY KONZULTÁCIÍ SO ZÚČASTNENÝMI STRANAMI A HODNOTENIE VPLYVU Uskutočnili sa konzultácie so Skupinou pre otázky colného hospodárstva, ktorá zastupuje priemyselné odvetvia každého členského štátu. Vo všetkých uvedených kvótach sa zohľadňuje dohoda dosiahnutá v skupine. Neboli uvedené žiadne potenciálne závažné riziká s nezvratnými následkami. Tomuto návrhu bude predchádzať proces konzultácií medzi útvarmi a uverejní sa po jeho schválení Radou. 3. PRÁVNE PRVKY NÁVRHU Zmena a doplnenie nariadenia Rady, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa, na právnom základe článku 31 Zmluvy o fungovaní Európskej únie. Na základe uvedeného článku autonómne colné kvóty stanovuje Rada kvalifikovanou väčšinou na základe návrhu Komisie. Návrh patrí do výlučnej právomoci Únie. Zásada subsidiarity sa preto neuplatňuje. Tento súbor opatrení je v súlade so zásadami na zjednodušenie postupov pre subjekty zapojené do zahraničného obchodu a oznámením Komisie z roku 1998 o pozastavení uplatňovania autonómnych ciel a kvótach (Ú. v. ES C 128, 25.4.1998, s. 2). 4. VPLYV NA ROZPOČET Nevybrané clá v celkovej výške - 1 613 617 EUR. 2010/0111 (NLE) Návrh NARIADENIE RADY (EÚ) č. .../... z ..., ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 31, so zreteľom na návrh Európskej komisie, keďže: (1) S cieľom zabezpečiť dostatočné a neprerušované dodávky niektorých tovarov, ktorých výroba je v Únii nedostatočná, a s cieľom vyhnúť sa narušeniam trhu sa nariadením Rady (EÚ) č. 7/2010[1] otvorili na niektoré poľnohospodárske a priemyselné výrobky autonómne colné kvóty, v rámci ktorých sa príslušné výrobky môžu dovážať so zníženými alebo nulovými colnými sadzbami. Z rovnakých dôvodov je potrebné s účinnosťou od 1. júla 2010 otvoriť vzhľadom na niektoré výrobky nové colné kvóty s nulovou colnou sadzbou, a to v primeranom objeme. (2) Objemy kvót vzťahujúcich sa na autonómne colné kvóty Únie s poradovými číslami 09.2814, 09.2816 a 09.2807 nepostačujú na uspokojenie potrieb priemyslu Únie. Uvedené objemy kvót by sa preto mali zvýšiť. (3) Opis výrobku autonómnej colnej kvóty Únie s poradovým číslom 09.2907 by sa mal upraviť. (4) Nariadenie (EÚ) č. 7/2010 by sa preto malo zodpovedajúcim spôsobom zmeniť a doplniť. (5) Keďže colné kvóty stanovené v tomto nariadení majú nadobudnúť účinnosť od 1. júla 2010, toto nariadenie by sa malo uplatňovať od toho istého dátumu a malo by bezodkladne nadobudnúť účinnosť, PRIJALA TOTO NARIADENIE: Článok 1 Príloha k nariadeniu (EÚ) č. 7/2010 sa mení a dopĺňa takto: (1) Vkladá sa riadok uvedený v prílohe I k tomuto nariadeniu; (2) Riadky pre colné kvóty s poradovými číslami 09.2814, 09.2907, 09.2816 a 09.2807 sa nahrádzajú riadkami uvedenými v prílohe II k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. júla 2010. Toto nariadenie je záväzné v celom rozsahu a priamo uplatniteľné v členských štátoch v súlade so zmluvami. V Bruseli za Radu predseda PRÍLOHA I Colné kvóty uvedené v článku 1 ods. 1 Poradové číslo | Kód KN | TARIC | Opis | Obdobie kvóty | Množstvo kvóty | Clo v rámci kvóty (v %) | 09.2635 | ex 9001 10 90 | 20 | Optické vlákna určené na výrobu káblov zo sklenných vlákien položky 8544 (1) | 1.7.-31.12. | 1 150 000 km | 0 % | PRÍLOHA II Colné kvóty uvedené v článku 1 ods. 2 Poradové číslo | Kód KN | TARIC | Opis | Obdobie kvóty | Množstvo kvóty | Clo v rámci kvóty (v %) | 09.2814 | ex 3815 90 90 | 76 | Katalyzátor pozostávajúci z oxidu titaničitého a oxidu volfrámového | 1.1.-31.12. | 2 200 ton | 0 % | 09.2907 | ex 3824 90 97 | 86 | Zmes rastlinných sterolov vo forme prášku obsahujúca v hmotnosti: — 75 % alebo viac sterolov — nie viac ako 25 % stanolov, určená na výrobu esterov stanolov/sterolov (1) | 1.1.-31.12. | 2 500 ton | 0 % | 09.2816 | ex 3912 11 00 | 20 | Vločky acetátu celulózy | 1.1.-31.12. | 58 500 ton | 0 % | 09.2807 | ex 3913 90 00 | 86 | Nesterilný hyaluronát sodný | 1.1.-31.12. | 150 000 g | 0 % | LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Nariadenie Rady, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa 2. ROZPOČTOVÉ POLOŽKY: Kapitola a článok: kapitola 12, článok 120 Suma zahrnutá do rozpočtu na rok 2010: 14 079 700 000 EUR 3. FINANČNÝ VPLYV ( Návrh nemá finančný vplyv x( Návrh nemá finančný vplyv na výdavky, ale má finančný vplyv na príjmy, a to s týmto účinkom: (v miliónoch EUR zaokrúhlené na jedno desatinné miesto) Rozpočtová položka | Príjmy[2] | 6-mesačné obdobie začínajúce od 1/7/2010 | [2010] | Článok 120 | Vplyv na vlastné zdroje | - 1,6 | PRÍLOHA I S účinnosťou od 1. 7. 2010: Colné kvóty uvedené v článku 1 Opis výrobku | Objem kvóty (jednotka/tony) | Odhadovaná cena (EUR za km) | Clo (v %) (2010 SCS) | Clo v rámci kvóty (%) | Očakávaná strata príjmov (v EUR) | Optické vlákna 09.2635 | 1 150 000 km | 6,66 | 2,9 | 0 | 222 111 | Celková strata príjmov: (222 111 EUR – 55 529 EUR) = 166 583 EUR v čistom vyjadrení. PRÍLOHA II S účinnosťou od 1. 7. 2010: Colné kvóty uvedené v článku 2 Opis výrobku | Zmena v objeme kvóty (tony/g) | Odhadovaná cena (EUR za tonu) | Clo (v %) (2010 SCS) | Clo v rámci kvóty (%) | Očakávaná zmena v strate príjmov vo vzťahu k predchádzajúcemu kvótovému obdobiu (v EUR) | 09.2814 Katalyzátor | + 600 ton (pôvodný objem: 1 600 ton) | 4 500 EUR/t | 6,5 | 0 | + 175 500 | 09.2816 Vločky | + 21 500 ton (pôvodný objem: 37 000 ton) | 933 EUR/t | 6,5 | 0 | + 1 303 868 | 09.2807 Hyaluronát | + 40 000 g (pôvodný objem: 110 000 g | 173 081 EUR/kg | 6,5 | 0 | + 450 011 | Celková strata príjmov v porovnaní s predchádzajúcim kvótovým obdobím: (1 929 379 EUR – 482 345 EUR) = 1 447 034 EUR v čistom vyjadrení. 4. Opatrenia proti podvodom V ustanoveniach o správe colných kvót sú zahrnuté opatrenia potrebné na predchádzanie podvodom a nezrovnalostiam a ochranu pred nimi. 5. ĎALšIE POZNÁMKY [1] Ú. v. EÚ L 3, 7.1.2010, s. 1. [2] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.